Infopäev veebis "Toiduhügieen hulgilaos, kauba jälgitavus, logistika"
2024-12-05 10:00 - 12:40 (Europe/Tallinn) | Veebis, Eesti
Kui toiduainetetööstustel ning kodustes tingimustes toidukäitlejatel on olemas kindlad toiduhügieeni- ja ohutusealased teadmised, siis hulgikaubanduse valdkonnas kipuvad need jääma puudulikuks.
Ürituse eesmärgiks on suurendada teadlikkust ja pakkuda teadmisi toiduhügieeni osas hulgiladudes.
Infopäeval jagab oma kogemusi Greenclean OÜ lektor Annika Gorelova, kes teeb koostööd hulgiladudega, viies läbi HACCP, HCP, toiduhügieeni koolitusi, olles konsultant ja audiitor (sh ISO22000 toiduohutusstandardi ees).
Infopäev on suunatud eelkõige toiduaineid hoiustavatele hulgiettevõtetele.
Üritusel on tagatud venekeelne sünkroontõlge terve päeva vältel.
Üritus salvestatakse ning on hiljem järelvaadatav.

Ajakava:
10:00 – 10:30 Sissejuhatus (lektori tutvustus, toit, miks toit rikneb, kes on toidukäitleja ladude-logistika valguses, toidukäitleja vastutus)
10:30 – 11:00 Toiduhügieeni põhimõtted (eeltingimused, toidu jälgitavus, hea ja halva toiduohutuskultuuri tagajärjed, lühidalt mikroorganismidest (miks toit rikneb) ja kuidas ladu-logistika sektor saab ohjata oma töös (temperatuur, õhk, valgus, niiskus jm tingimused)
11:00 – 11:30 Toidumürgistus, infektsioon, ohtlik toit, toidu pettus ja võltsimine
11:30 – 11:45 Paus
11:45 – 12:00 Allergeenid, mahe toit
12:00 – 12:30 Enesekontrolliplaan ja – süsteem, toiduohutusstandard
12:30 – 12:40 Päeva kokkuvõte, arutelu/küsimustele vastamine
Teemade raames tuuakse näiteid praktikast.
*korraldajal on õigus teha muudatusi seminari ajakavas

Infopäeva salvestus on nüüd järelvaadatav:

Eesti keeles

Venekeelse tõlkega

Slaidimaterjalid saab alla laadida siit.

Infopäev toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ toidu ja toiduohutuse valdkonna raames, toetab Euroopa Liit.

Infopäev on tasuta ja sellest võivad osa võtta kõik huvitatud isikud. Osalemine on vähese tähtsusega abi (VTA), abisumma ühe osavõtja kohta arvutatakse osavõtjate lõpliku arvu järgi, kuid see ei ületa 200 eurot.
Ettevõtte esindajana osalejale on infopäev tasuta, kui ettevõttel on piisavalt vähese tähtsusega abi (VTA) jääki. Ettevõtja peab pidama tekkepõhist arvestust VTA kasutamise üle. VTA vaba jääki saab kontrollida ka veebilehelt https://fin.ee/riigihanked-riigiabi-osalused-kinnisvara/riigiabi

Ürituse lisainfo:
Anna Marie Reimann
annamarie.reimann@metk.agri.ee
+372 58 026 888
